b"\n_START_ARTICLE_\nLillian Fuchs\n_START_SECTION_\nEstudis\n_START_PARAGRAPH_\nLillian Fuchs va comen\xc3\xa7ar els seus estudis musicals com a pianista, m\xc3\xa9s tard, va estudiar viol\xc3\xad amb el seu pare. Amb Louis Svecenski i despr\xc3\xa9s amb Franz Kneisel (concertino de l'Orquestra Simf\xc3\xb2nica de Boston i primer violinista del Kneisel Quartet) va estudiar al New York Institute of Musical Art, que ara \xc3\xa9s el Juilliard School; va estudiar composici\xc3\xb3 amb Percy Goetchius; va guanyar diversos premis i guardons al graduar-se. Va gaudir d'una educaci\xc3\xb3 distingida, passant per l'Escola de M\xc3\xbasica de Manhattan, el Juilliard School, a l'Aspen Music Festival and School, i la Blue Hill Music School, la qual va fundar amb el seu germ\xc3\xa0 Joseph Fuchs. Martha Strongin Katz, James Wendell Griffith, Geraldine Walther, Lawrence Dutton i Yizhak Schotten van ser els seus estudiants. Dels seus llibres d'estudis\xc2\xa0per la viola (Twelve Caprices for Viola (1950), Sonata pastorale (1956), Sixteen Fantasy Etudes (1961) i Fifteen Characteristic Studies for Viola (1965)) s'en fan un \xc3\xbas est\xc3\xa0ndard avui en universitats i escoles de m\xc3\xbasica al voltant del m\xc3\xb3n. Van ser molt apreciats pel gran violista escoc\xc3\xa8s\xc2\xa0William Primrose. Fuchs tamb\xc3\xa9 va compondre una Jota (ed. M. Witmark & Sons 1947) i Caprice fantastique per a viol\xc3\xad i piano (1925), i va arranjar el Concert per a viol\xc3\xad en Sol (K216) de Mozart per a viola i hi va afegir algunes cad\xc3\xa8ncies (1947).\n_START_SECTION_\nCarrera com a int\xc3\xa8rpret\n_START_PARAGRAPH_\nVa interpretar moltes peces est\xc3\xa0ndards i no est\xc3\xa0ndards del repertori per a viola, incloent importants obres del segle XX.\xc2\xa0Fuchs va ser coneguda pel seu to tebi, bonic, experta en musicalitat i mestra de la t\xc3\xa8cnica. Va posseir un bon instrument fet per Matteo Goffriller (1659\xe2\x80\x931742). Va custodiar una altra viola preciosa, de to m\xc3\xa9s fosc, de\xc2\xa0Gaspare da Sal\xc3\xb2 (1540\xe2\x80\x931609) la qual tocava amb facilitat, tot i la seva petita al\xc3\xa7ada, i amb una t\xc3\xa8cnica impecable; obtenia un to intens i expressiu. Tocava amb un arquet fet pel fabricant d'arquets angl\xc3\xa8s, John Dodd (1752\xe2\x80\x931839) que es va vendre el maig de 2014 per 22,800$ a les Subhastes Tarisio. Els arquets de\xc2\xa0Dodd s\xc3\xb3n sovint m\xc3\xa9s curts que altres arquets de viola, Fuchs premiava la qualitat dels arquets pel major control que permetien i tamb\xc3\xa9 per la seva curosa pr\xc3\xa0ctica, des que era petita. Va utilitzar una corda La de budell, ja que va considerar un sacrilegi utilitzar una corda La d'acer en un instrument vell itali\xc3\xa0 de tanta qualitat._NEWLINE_Lillian Fuchs va debutar com a violinista a Nova York el 1926, per\xc3\xb2 aviat canvi\xc3\xa0 a la viola a inst\xc3\xa0ncia de Franz Kneisel (un cop es va sentir a dir, que va agafar per sorpresa a molts dels assistents, que mai va ser la seva idea tocar la viola, ja que considerava que era un instrument massa gran per a ella!). Despr\xc3\xa9s fou un dels membres fundadors del Perol\xc3\xa9 String Quartet, on va tocar la viola des del 1925 fins a mitjans 1940. Va col\xc2\xb7laborar amb la Budapest and Amadeus String Quartets (veure a sota) i sovint actuava amb els seus germans Joseph, violinista i Harry, violoncel\xc2\xb7lista. Va tocar en un gran nombre de grups de cambra, notablement en el Gremi de M\xc3\xbasics, i aparegu\xc3\xa9 com a solista en orquestres importants, incloent la Nova York Philharmonic i l'Orquestra del Festival Casals. El 1947, Bohuslav Martin\xc5\xaf va compondre i dedicar els seus Madrigals per viol\xc3\xad i viola a Lillian i Joseph Fuchs despr\xc3\xa9s de sentir-los actuar els Duos de Mozart a Ajuntament de la ciutat de Nova York.\n_START_SECTION_\nActivitat pedag\xc3\xb2gica\n_START_PARAGRAPH_\nVa ser mestra de la Manhattan School of Music des de 1962, de l'Aspen Summer Institute, Colorado, des de 1964 i a la Juilliard School of Music des de 1971. Fuchs fou tamb\xc3\xa9 una mestra important de m\xc3\xbasica de cambra, comptant entre els seus alumnes Isaac Stern, Pinchas Zuckerman i Dorothy DeLay. La influ\xc3\xa8ncia de Lillian Fuchs pot ser vista en les seves dues filles, Barbara Stein Mallow, violoncel\xc2\xb7lista, Carol Stein Amado (difunta), violinista, a la seva n\xc3\xa9ta, Jeanne Mallow, violista, i al n\xc3\xa9t, David Amado, director._NEWLINE_Al 1990 va rebre el National Service Award of Chamber Music America._NEWLINE_Va morir a la cl\xc3\xadnica Actors Fund Nursing Home a Englewood."